
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 581 

23 Απριλίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπληρωματική έγκριση ωρών υπερωριακής 
εργασίας για το μόνιμο νοσηλευτικό και λοιπό 
επιστημονικό προσωπικό του Β' Νοσοκομείου 
Θεσσαλονίκης του ΙΚΑ - ΕΤΑΜ για το έτος 

2007. 1 

Τροποποίηση της υπ’ αριθμ. 414985/29.11.1985 κοινής 
υπουργικής απόφασης (Κ.Υ.Α.) «Μέτρα διαχείρισης 
της άγριας πτηνοπανίδας» (ΦΕΚ 757/Β71985) όπως 

έχει τροποποιηθεί και ισχύει. 2 

Απαλλαγή ειδικού τέλους επιβατών που συμμετέχουν 
σε περιηγητικά ταξίδια τουριστικών πλοίων 

(κρουαζιεροπλοίων). 3 

Έγκριση Παραμέτρων για τον υπολογισμό των Ωρών 
Αυξημένης Πιθανότητας Απώλειας Φορτίου για το 
Έτος Αξιοπιστίας Οκτώβριος 2005 - Σεπτέμβριος 
2006. 4 


ΑΠΟΦΑΣΕΙ Σ 

Αριθμ. Φ.80425/4901/837 (1) 


Συμπληρωματική έγκριση ωρών υπερωριακής εργασίας 
για το μόνιμο νοσηλευτικό και λοιπό επιστημονικό 
προσωπικό του Β' Νοσοκομείου Θεσσαλονίκης του 
ΙΚΑ - ΕΤΑΜ για το έτος 2007. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/Α'/23.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις». 

2. Τις διατάξεις του άρθρου 29Α του ν. 1558/1985 (ΦΕΚ 
137/Α'), όπως έχουν κωδικοποιηθεί και ισχύουν με το 
άρθρο 90 του π.δ. 63/2005 (ΦΕΚ 98/Α'). 

3. Τη λειτουργία των Νοσοκομείων και ΣΑΒ και λοιπών 
υγειονομικών σχηματισμών του ΙΚΑ - ΕΤΑΜ σε 24ωρη 
βάση όλες τις ημέρες του μήνα. 


4. Την υπ’ αριθμ. 766/26.5.2005 κοινή εγκύκλιο των Α' 
και Β' Δ.ΥΠ.Ε. Κεντρικής Μακεδονίας που αφορά την 
εναλλασσόμενη καθημερινή εφημερία των Νοσοκομείων 
Θεσσαλονίκης και άλλες ρυθμίσεις των ΔΥΠΕ Α' και Β' 
Κεντρικής Μακεδονίας. 

5. Την υπ’ αριθμ. Φ.80425/26948/5185/14.12.2006 
(ΦΕΚ 1849 Β') απόφαση του Υπουργού Απασχόλησης 
και Κοινωνικής Προστασίας με την οποία εγκρίθηκε 
υπερωριακή εργασία για το μόνιμο νοσηλευτικό και 
λοιπό επιστημονικό προσωπικό των νοσοκομείων, ΣΑΒ 
και λοιπών υγειονομικών σχηματισμών του ΙΚΑ - ΕΤΑΜ, 
που λειτουργούν σε 24ωρη βάση, για το έτος 2007. 

6. Το γεγονός ότι η δαπάνη που προκαλείται με 
την απόφαση αυτή ανέρχεται για το έτος 2007 στο 
ποσό των 367.950,00 € περίπου και θα βαρύνει την 
εγγεγραμμένη πίστωση στον προϋπολογισμό του ΙΚΑ 
- ΕΤΑΜ έτους 2007 (ΚΑΕ 0263), αποφασίζουμε: 

Εγκρίνουμε την καθιέρωση με αμοιβή υπερωριακής 
εργασίας του μόνιμου νοσηλευτικού και λοιπού 
επιστημονικού προσωπικού του Β' Νοσοκομείου 
Θεσσαλονίκης (για κάλυψη εφημεριών), που λειτουργεί 
σε 24ωρη βάση, για το έτος 2007 και συγκεκριμένα: 
για διακόσιους είκοσι δύο (222) μόνιμους υγειονομικούς 
υπαλλήλους εκατόν δεκαπέντε χιλιάδες (115.000) 
ώρες συνολικά για εργασία προς συμπλήρωση της 
εβδομαδιαίας υποχρεωτικής, νυχτερινή εργασίμων 
ημερών και νυχτερινή και ημερήσια Κυριακών και 
εξαιρέσιμων. 

Η κατανομή των ανωτέρω ωρών γίνεται με απόφαση 
του Διοικητή του ΙΚΑ - ΕΤΑΜ και η πραγματοποίησή τους 
διαπιστώνεται με βεβαίωση του οικείου Προϊσταμένου 
Διεύθυνσης. 

Η απόφαση αυτή ισχύει ένα μήνα πριν τη δημοσίευσή της 
στην Εφημερίδα της Κυβερνήσεως και μέχρι 31.12.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2007 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 87578/703 (2) 

Τροποποίηση της υπ’ αριθμ. 414985/29.11.1985 κοινής 
υπουργικής απόφασης (Κ.Υ.Α.) «Μέτρα διαχείρισης 
της άγριας πτηνοπανίδας» (ΦΕΚ 757/Β71985) όπως 
έχει τροποποιηθεί και ισχύει. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις των άρθρων 1 και 2 (παρ. 1ζ) του 
ν. 1338/1983 «Εφαρμογή του Κοινοτικού Δικαίου» (ΦΕΚ 
34/Α'/1983), όπως τροποποιήθηκαν και συμπληρώθηκαν 
με το ν. 1440/1984 «Συμμετοχή της Ελλάδας στο κεφά¬ 
λαιο, στα αποθεματικά και τις προβλέψεις της Ευρωπα¬ 
ϊκής Τράπεζας Επενδύσεων κλπ.» (ΦΕΚ 70/Α71984), το 
άρθρο 65 του ν. 1892/1990 «Για τον εκσυγχρονισμό και 
την ανάπτυξη και άλλες διατάξεις» (ΦΕΚ 101/Α71990). 

2. Την οδηγία 79/409/ΕΟΚ του Συμβουλίου 2ας Απρι¬ 
λίου 1979 «περί της διατηρήσεως των αγρίων πτηνών» 
όπως ισχύει. 

3. Την ανάγκη ενσωμάτωσης και εφαρμογής στην Ελ¬ 
λάδα του άρθρου 7 και των Παραρτημάτων 11/1 και 11/2 
της Οδηγίας 79/409/ΕΟΚ «περί της διατηρήσεως των 
αγρίων πτηνών» Ε.Ε. 1409/1979, όπως αυτή τροποποιήθη¬ 
κε από τις Οδηγίες 91/244/ΕΟΚ, 94/24/ΕΚ και 97/49/ΕΚ. 

4. Τις διατάξεις του άρθρου 90 του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά Όργανα» (ΦΕΚ 98/Α72005). 

5. Τα π.δ. 121/2004 «Διορισμός Υπουργών και Υφυπουρ¬ 
γών» (ΦΕΚ 84/Α72004) και 202/2004 «Διορισμός Υπουργού 
Αγροτικής Ανάπτυξης και Τροφίμων» (ΦΕΚ 176/Α72004). 

6. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

1. Επιφέρουμε τις κατωτέρω τροποποιήσεις στην υπ’ 
αριθμ. 414985/29.11.1985 κοινή υπουργική απόφαση (Κ.Υ.Α) 
«Μέτρα διαχείρισης της άγριας πτηνοπανίδας» (ΦΕΚ 
757/Β71985) όπως έχει τροποποιηθεί και ισχύει. 

Το άρθρο 2 της κοινής υπουργικής απόφασης αντι¬ 
καθίσταται ως κάτωθι: 

«Αρθρο 2 

Έννοιες. Αρχές που διέπουν τη θηρευτική 
δραστηριότητα 

1. Γ ια την εφαρμογή της απόφασης αυτής οι ακόλουθοι 
όροι έχουν την εξής έννοια: 

α) Πτερωτά θηράματα: τα πτηνά της άγριας ορνιθοπα- 
νίδας που ζουν ελεύθερα στο φυσικό τους περιβάλλον 
καθώς και όσα από αυτά εκτρέφονται τεχνητά με σκοπό 
τη Θήρα ή την οικονομική εκμετάλλευσή τους. 

β) Θηρεύσιμα πτερωτά θηράματα: είναι όσα αναφέρο- 
νται στο Παράρτημα 11/1 και 11/2 της απόφασης αυτής και 

γ) Μη θηρεύσιμα πτερωτά θηράματα: είναι όσα περι¬ 
λαμβάνονται στο Παράρτημα I της απόφασης αυτής. 

2. Ομοίως για την εφαρμογή της απόφασης αυτής ισχύουν 
οι εξής αρχές που διέπουν τη θηρευτική δραστηριότητα: 

α) Η θηρευτική δραστηριότητα επί των ειδών των 
πτηνών, που περιλαμβάνονται στο Παράρτημα 11/1 και 
στο Παράρτημα 11/2 και σημειώνονται με την ένδειξη + 
και τα οποία αποτελούν αντικείμενο θηρευτικών πράξε¬ 
ων, δεν υπονομεύει τις προσπάθειες διατηρήσεως που 
αναλαμβάνονται στη ζώνη εξάπλωσής τους. 

β) Η θηρευτική δραστηριότητα σέβεται τις αρχές μιας 


ορθολογικής χρησιμοποιήσεως και μιας οικολογικά 
ισορροπημένης ρυθμίσεως για τα είδη των πτηνών που 
αφορά. 

γ) Η θηρευτική δραστηριότητα ασκείται υιοθετώντας 
όλα τα αναγκαία μέτρα με σκοπό να διατηρηθεί ή να 
προσαρμοσθεί ο πληθυσμός όλων των ειδών των πτηνών 
που ζουν εκ φύσεως σε άγρια κατάσταση στο ευρωπαϊκό 
έδαφος των Κρατών Μελών στο οποίο εφαρμόζεται 
η συνθήκη, σε ένα επίπεδο που να ανταποκρίνεται 
ιδιαίτερα στις οικολογικές, επιστημονικές και 
μορφωτικές απαιτήσεις, λαμβάνοντας, ωστόσο, υπόψη 
τις οικονομικές και ψυχαγωγικές απαιτήσεις. 

δ) Η θηρευτική δραστηριότητα ασκείται στα πλαίσια 
ενός γενικού καθεστώτος προστασίας, για τα είδη στα 
οποία εφαρμόζεται η θηρευτική νομοθεσία, κατά τη 
διάρκεια των περιόδων κατά τις οποίες η επιβίωση των 
άγριων πτηνών απειλείται ιδιαιτέρως, ιδίως κατά την 
περίοδο φωλεοποιήσεως, κατά τις διάφορες φάσεις της 
αναπαραγωγής και εξαρτήσεως, καθώς και όταν πρόκειται 
για αποδημητικά είδη, κατά την περίοδο αναπαραγωγής και 
κατά την επιστροφή τους στον τόπο φωλεοποιήσεως.» 

2. Το άρθρο 5 της κοινής υπουργικής απόφασης 
αντικαθίσταται ως κάτωθι: 

«Άρθρο 5 

Χρόνος Θήρας και περιορισμοί 

1. Η Θήρα των θηρεύσιμων ειδών αγρίων πτηνών επιτρέ¬ 
πεται κατά το χρονικό διάστημα που αρχίζει το νωρίτερο 
την 20η Αυγούστου εκάστου έτους και τελειώνει το αρ¬ 
γότερο το τέλος Φεβρουάριου του επομένου έτους. 

2. Η Θήρα των ειδών της προηγούμενης παραγράφου 
επιτρέπεται να ασκείται μισή ώρα πριν την ανατολή 
μέχρι και μισή ώρα μετά τη δύση του ήλιου. 

3. Στο πλαίσιο της παραγράφου 1 αυτού του άρθρου 
και του άρθρου 2, με αποφάσεις του Υπουργού Αγροτι¬ 
κής Ανάπτυξης και Τροφίμων, ειδικότερα σε ότι αφορά 
τα πτηνά που περιλαμβάνονται στο Παράρτημα 11/1 και 
στο Παράρτημα 11/2 και σημειώνονται με την ένδειξη + 
και τα οποία αποτελούν αντικείμενο θηρευτικών πράξε¬ 
ων με βάση τις αρχές που προκύπτουν από το κείμενο 
του εγγράφου κατευθύνσεων για τη Θήρα, «Οδηγία για 
τα πτηνά», Ευρωπαϊκή Επιτροπή, Αύγουστος 2004 όπως 
αυτό εκάστοτε συμπληρώνεται ή τροποποιείται καθώς 
και τα πρόσφατα διαθέσιμα βιογεωγραφικά και πληθυ- 
σμιακά τεχνικά δεδομένα, καθορίζονται: 

α) η διάρκεια της κυνηγετικής περιόδου κατά είδος 
σε όλη την επικράτεια ή μέρος αυτής, 

β) ο επιτρεπόμενος χρόνος άσκησης της Θήρας εντός 
της ημέρας, 

γ) ο μέγιστος αριθμός ημερήσιας κάρπωσης ορισμέ¬ 
νων θηρεύσιμων ειδών. 

4. Ομοίως με αποφάσεις του Υπουργού Αγροτικής Ανά¬ 
πτυξης και Τροφίμων ή του εξουσιοδοτημένου από αυτόν 
οργάνου, μπορεί να επιβάλλονται ιδιαίτερες και πρόσθετες 
περιοριστικές ρυθμίσεις, σε ολόκληρη την επικράτεια ή σε 
τμήματα αυτής, ύστερα από πρόταση της αρμόδιας Δασικής 
Αρχής ή της Κυνηγετικής Συνομοσπονδίας Ελλάδος, σε πε¬ 
ρίπτωση που επικρατούν παρατεταμένες χρονικά, δυσμενείς 
για τα πτηνά, καιρικές συνθήκες και εφόσον διαπιστώνεται 
αιτιολογημένος κίνδυνος μείωσης ορισμένων ειδών των 
αγρίων πτηνών λόγω αυτών των καιρικών συνθηκών. 

5. Οι αποφάσεις του Υπουργού Αγροτικής Ανάπτυξης 
και Τροφίμων, που αφορούν τις ανωτέρω ρυθμίσεις Θή¬ 
ρας διαβιβάζονται στην Ευρωπαϊκή Επιτροπή.» 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαρτίου 2007 

01 ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΓΡΟΤΙΚΗΣ ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθμ. 8122.1/10/07 (3) 

Απαλλαγή ειδικού τέλους επιβατών που συμμετέχουν 
σε περιηγητικά ταξίδια τουριστικών πλοίων (κρου- 
αζιεροπλοίων). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Την πργ. 17 του άρθρου 6 του ν. 2399/1996 (ΦΕΚ 90 
Α') «Υλοποίηση της εισοδηματικής πολιτικής έτους 1996 
για μισθούς και συντάξεις και άλλες διατάξεις». 

2. Τις διατάξεις του π.δ. 81/2002 (ΦΕΚ 57 Α') «Συγχώνευση 
των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών». 

3. Τ ις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά όργανα, που 
κυρώθηκε με το άρθρο πρώτο του π.δ. 63/2005 (Α' 98). 

4. Το γεγονός ότι από τις διατάξεις της απόφασης 
αυτής που δεν έχει αναδρομική ισχύ δεν προκαλείται 
δαπάνη σε βάρος του Κρατικού Προϋπολογισμού και 
του προϋπολογισμού των ΝΠΔΔ (Λιμενικά και Δημοτικά 
Λιμενικά Ταμεία), αποφασίζουμε: 

1. Απαλλάσσονται της καταβολής του ειδικού τέλους 
επιβατών οι επιβάτες που συμμετέχουν σε πολυήμερη 
κρουαζιέρα για κάθε λιμάνι που προσεγγίζει το πλοίο, 
υπό την προϋπόθεση ότι αυτό παραμένει το ελάχιστον 
δεκατέσσερις (14) ώρες στον κάθε λιμένα. 

2. Η ισχύς της παρούσης αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 26 Μαρτίου 2007 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

Γ. ΑΛΟΓΟΣΚΟΥΦΗΣ ΜΑΝ. Κ. ΚΕΦΑΛΟΓΙΑΝΝΗΣ 

-♦- 

Αριθμ. 69 (4) 

Έγκριση Παραμέτρων για τον υπολογισμό των Ωρών Αυ¬ 
ξημένης Πιθανότητας Απώλειας Φορτίου για το'Ετος 
Αξιοπιστίας Οκτώβριος 2005 - Σεπτέμβριος 2006. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(Συνεδρίαση την 21 Μαρτίου 2007) 

Λαμβάνοντας υπόψη: 

1. Τις διατάξεις του ν. 2773/1999 (ΦΕΚ Α' 286/22.12.1999), 
όπως τροποποιήθηκε και ισχύει και ειδικότερα τις δια¬ 
τάξεις των άρθρων 19 και 20 του νόμου αυτού. 

2. Τις διατάξεις του Κώδικα Διαχείρισης του 
Συστήματος και Συναλλαγών Ηλεκτρικής Ενέργειας 
(ΚΔΣ&ΣΗΕ), ο οποίος εγκρίθηκε με την υπ’ αριθμ. Δ5-ΗΛ/Β/ 
οικ./8311/9.5.2005 απόφαση του Υπουργού Ανάπτυξης (ΦΕΚ 
Β' 655), όπως τροποποιήθηκε με την υπ’ αριθμ. Δ5-ΗΛ/Β/ 
Φ1/13303/23.6.2006 απόφαση του Υπουργού Ανάπτυξης 
(ΦΕΚ Β' 793), με την υπ’ αριθμ. Δ5/ΗΛ/Φ1/8054/18.4.2006 


απόφαση του Υπουργού Ανάπτυξης (ΦΕΚ Β' 501) και με 
την υπ’ αριθμ. Δ5/ΗΛ/Β/Φ1/25968/29.12.2006 απόφαση του 
Υπουργού Ανάπτυξης (ΦΕΚ Β' 45/2007). 

3. Το από 1.2.2007 έγγραφο του ΔΕΣΜΗΕ Α.Ε. υπ’ αριθμ. 
565 (ΡΑΕ/Ι-45719/2.2.2007) με θέμα «Ώρες αυξημένης 
πιθανότητας απώλειας φορτίου για το'Ετος αξιοπιστίας 
Οκτώβριος 2005 - Σεπτέμβριος 2006». 

Σκέφτηκε ως εξής: 

1. Με την υπ’ αριθμ. Δ5/ΗΛ/Β/Φ1/25968/29.12.2006 
απόφαση του Υπουργού Ανάπτυξης (ΦΕΚ Β' 45/2007) 
τροποποιήθηκε η μεθοδολογία υπολογισμού των Ωρών 
Αυξημένης Πιθανότητας Απώλειας Φορτίου κατά το 
Άρθρο 223, παράγραφος 1 του ΚΔΣ&ΣΗΕ. 

2. Για την εφαρμογή της ως άνω μεθοδολογίας 
χρησιμοποιούνται παράμετροι, την αριθμητική τιμή των 
οποίων εισηγείται ο ΔΕΣΜΗΕ και εγκρίνει η ΡΑΕ. 

3. Με το από 1.2.2007 έγγραφό του, ο ΔΕΣΜΗΕ 
εισηγείται τις αριθμητικές τιμές και τα στοιχεία που 
χρησιμοποιούνται για τον υπολογισμό των παραμέτρων 
που απαιτούνται για την εφαρμογή της προβλεπόμενης 
στο Άρθρο 223 μεθοδολογίας υπολογισμού των Ωρών 
Αυξημένης Πιθανότητας Απώλειας Φορτίου. 

4. Από τη μελέτη και αξιολόγηση των ιστορικών 
στοιχείων σχετικά με τη λειτουργία του συστήματος και 
τη διαθεσιμότητα των Μονάδων Παραγωγής Ενέργειας, της 
χρήσης των διεθνών διασυνδέσεων, της διαθεσιμότητας 
νερών και των αναγκών εφεδρείας, η ΡΑΕ κρίνει ότι για 
τον υπολογισμό της βραχυχρονίως πραγματικά διαθέσιμης 
ισχύος των θερμικών μονάδων παραγωγής πρέπει να 
λαμβάνεται υπόψη το πρόγραμμα συντήρησης των μονάδων 
αυτών, ότι ο βραχυχρόνιος ρυθμός μη προβλεπόμενων 
διακοπών των Μονάδων κυμαίνεται στο 3% και ότι η 
μείωση της πραγματικής διαθέσιμης ισχύος κατά τη 
διάρκεια του καλοκαιριού, όπου οι υψηλές θερμοκρασίες 
του περιβάλλοντος επηρεάζουν τη ψύξη των μονάδων 
και τη μέγιστη ισχύ των στροβίλων, κυμαίνεται από 1% 
για τις πετρελαϊκές έως 10% για τις μονάδες φυσικού 
αερίου συνδυασμένου κύκλου. Επίσης, λαμβάνοντας υπόψη 
ιστορικά στοιχεία λειτουργίας του συστήματος κρίνεται ως 
εύλογη η εκτίμηση ότι η δυνατότητα καθαρών εισαγωγών 
ηλεκτρικής ενέργειας κυμαίνεται σε 400Μ\Λ/ καθώς και οι 
ανάγκες σε πρωτεύουσα και δευτερεύουσα εφεδρεία σε 
650Μ\Α/, αποφασίζει: 

Κατά τις διατάξεις του Άρθρου 223, παράγραφος 
1, τις αριθμητικές τιμές και τον υπολογισμό των 
παρακάτω παραμέτρων, που θα χρησιμοποιηθούν 
στον προσδιορισμό των Ωρών Αυξημένης Πιθανότητας 
Απώλειας Φορτίου για το'Ετος αξιοπιστίας Οκτώβριος 
2005 - Σεπτέμβριος 2006, ως εξής: 

ί. Γ ια τον υπολογισμό της βραχυχρονίως πραγματικά 
διαθέσιμης ισχύος των θερμικών μονάδων παραγωγής 
λαμβάνονται υπόψη η Καθαρή Ισχύ των μονάδων 
παραγωγής (ΝΘΑΡ), καθώς και: 

α) Το πρόγραμμα συντήρησης των μονάδων, και οι 
απρόβλεπτες βλάβες που εμφανίστηκαν. 

β) Ο Βραχυχρόνιος Ρυθμός Μη Προβλεπόμενων 
Διακοπών, λαμβάνεται ίσος με 3%. 

γ) Κατά τους θερινούς μήνες, η απομείωση της δια¬ 
θέσιμης ισχύος των μονάδων λαμβάνεται ίση με 3% για 
τις λιγνιτικές μονάδες, 1% πετρελαϊκές μονάδες και 10% 
για τις μονάδες φυσικού αερίου. 

II. Ως εκτιμώμενη δυνατότητα παραγωγής κάθε 
Υδροηλεκτρικής Μονάδας χρησιμοποιείται η Μηνιαία 
Διαθέσιμη Ισχύς (ΙΙΘΑΡ) των υδροηλεκτρικών μονάδων, η 

οποία υπολογίζεται κατά αντιστοιχία με τη δημοσιευμένη 
Διαθέσιμη Ισχύ, σύμφωνα με το Άρθρο 219 του ΚΔΣΣΗΕ, 
για κάθε μήνα του έτους. 

μι. Η συνολική εκτιμώμενη δυνατότητα καθαρών 
εισαγωγών λαμβάνεται ίση με 400Μ \Ν. 

ίν. Η προσαύξηση της συνολικής ωριαίας ζήτησης 
του Συστήματος που μετρήθηκε κατά την απαιτούμενη 


ποσότητα πρωτεύουσας και δευτερεύουσας εφεδρείας 
λαμβάνεται ίση με 650Μ\Λ/. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2007 
Ο Α' Αντιπρόεδρος 
Θ. ΠΑΝΑΓΟΣ 

